ພາລະບົດບາດ ແລະ ໜ້າທີ່ ຂອງ ຄຄຊ
ຄະນະກຳມະການຄຸ້ມຄອງຫຼັກຊັບ ມີຊື່ຫຍໍ້ຄື: ຄຄຊ, ມີພາລະບົດບາດເປັນເສນາທິການໃຫ້ລັດຖະບານ ໃນການຄົ້ນຄວ້າສ້າງ ນະໂຍບາຍ, ແຜນຍຸດທະສາດ ແລະ ລະບຽບກົດໝາຍ ກ່ຽວກັບການພັດທະນາຕະຫຼາດທຶນ, ຊີ້ນຳ-ນຳພາ ວຽກງານຄຸ້ມຄອງ ຫຼັກຊັບຢ່າງເປັນເອກະພາບ ແລະ ລວມສູນ ໃນຂອບເຂດທົ່ວປະເທດ ເພື່ອເຮັດໃຫ້ການລະດົມທຶນ ຈາກ ມວນຊົນ ແລະ ການເຄື່ອນໄຫວຊື້-ຂາຍຫຼັກຊັບ ດຳເນີນໄປດ້ວຍຄວາມເປັນລະບຽບຮຽບຮ້ອຍ, ມີປະສິດທິພາບ ແລະ ສອດຄ່ອງກັບລະບຽບ ກົດໝາຍ.
ໂຄງປະກອບຂອງ ຄຄຊ
ໂຄງປະກອບຂອງ ຄຄຊ ໄດ້ມີການປັບປຸງແຕ່ລະໄລຍະ ເພື່ອໃຫ້ສອດຄ່ອງກັບສະພາບການພັດທະນາຕະຫຼາດທຶນ ຊຶ່ງພາຍ ຫຼັງການປັບປຸງຄັ້ງສຸດທ້າຍໃນປີ 2014 ຄຄຊ ປະກອບດ້ວຍຄະນະທັງໝົດ 13 ທ່ານ ຄື: ປະທານ, ຮອງປະທານ 2 ທ່ານ, ຄະນະກຳມະການ 9 ທ່ານ ແລະ ເລຂາ ຄຄຊ.
ໂຄງປະກອບຂອງ ຄະນະກຳມະການຄຸ້ມຄອງຫຼັກຊັບ